KYK: Opslae oor 'kind' wat by wedstryd rook | Netwerk24
Sosiale media het ontplof toe ’n “kind” by ’n sokkerwedstryd in Turkye ten bate van kankernavorsing en liefdadigheid op beeldmateriaal betrap is terwyl hy ’n sigaret rook.
— FOX Sports Football (@FOXFOOTBALL) September 11, 2019
Die vriendskaplike wedstryd tussen die gewilde klubs Fenerbache en Bursaspor is gereël om geld in te samel vir organisasies wat leukemie beveg en liefdadigheidsorganisasies wat kinders met Downsindroom en outisme ondersteun.
Maar een van die “bloedjong” toeskouers wat tydens die kragmeting op kamera vasgevang is, is toe al die tyd 36 jaar oud.
FoxSports berig die man se jeugdige voorkoms het daartoe gelei dat baie mense gedink het dat dit ’n kind is wat rook.
Mense het woedend op sosiale media gereageer voordat vasgestel is dat die roker inderdaad ’n volwassene – ’n Bursaspor-ondersteuner genaamd Cocuk – is.
Hy het die wedstryd gekyk saam met sy seun, en die twee lyk amper dieselfde ouderdom.
Cocuk se amusante verhaal gaan egter dalk nie ’n gelukkige einde hê nie, want dit is teen die wet in Turkye om in die openbaar te rook.
A post shared by Yüregini Koy Ortaya (@yureginikoyortaya) on Sep 8, 2019 at 11:59am PDT
Meer oor: Bursaspor | Sokker | Fenerbache